消耗戰

消耗戰係種軍事戰略，指透過不斷慢慢噉損耗敵人嘅人力同物力，令到敵人最後因為人力物力唔夠而崩潰。

策略性
消耗戰會發生通常都係因為環境嘅問題，搞到進攻非常困難，於是想進攻嗰一方就焗住要用消耗戰策略，喺一個戰略重地積聚大量嘅人力同火力，慢慢噉磨損敵人嘅人力物力；例子有一戰時期常見嘅塹壕戰－喺一戰嗰陣興喺地下掘條坑，俾啲士兵匿喺入面向敵人開火，呢種做法能夠令自己士兵能夠輕易迴避敵人嘅槍炮攻擊，同時嗰陣未有先進嘅坦克或者戰機能夠有效噉推進，於是就形成一個「交戰雙方都無力進攻，只係一味喺度互相開火同迴避敵人槍炮火，諗住想敵人因為頂唔順壓力而投降」嘅局面。

一般嚟講，消耗戰會損耗自己嘅大量大力物力，如果交戰雙方勢均力敵，噉最後贏嗰一方頂櫳都只會得到皮洛士式勝利，所以消耗戰俾好多軍事戰略家覺得係下策。事實係，就連遠至公元前嘅孫子都覺得打仗最好係速戰速決，消耗戰呢家嘢可免則免：

一戰

攷

戰略